อโลเซตรอน (Alosetron) เป็นยาอะไร
บทนำ: คือยาอะไร?
อโลเซตรอน (Alosetron) เป็นยารักษาอาการท้องเสียจากโรคลำไส้แปรปรวน โดยเป็นยาในกลุ่ม 5-HT3 antagonist (เซโรโทนิน แอนตาโกนิสต์: Serotonin antagonist ) ยานี้ใช้ได้ผลดีในเพศหญิง แต่กลับไม่ค่อยมีประสิทธิภาพในเพศชาย ชื่อการค้าที่เป็นที่รู้จักของยานี้ คือ ‘Lotronex’

ใน ปี ค.ศ. 2000 (พ.ศ. 2543) ยาอโลเซตรอนเคยถูกถอดถอนออกจากตลาดยาด้วยผลข้างเคียงที่เกิดกับระบบทางเดินอาหาร เช่น มีอาการท้องผูกติดตามมาหลังใช้ยา แต่ต่อมาอีก 2 ปีที่ ค.ศ. 2002 (พ.ศ. 2545) ยาอโลเซตรอนได้กลับเข้ามาในตลาดยาอีกครั้งด้วยการแนะนำวิธีใช้ที่ได้ประสิทธิภาพเพื่อลดโอกาสเกิดผลข้างเคียง


จากข้อมูลด้านเภสัชจลนศาสตร์ (Pharmacokinetic, การศึกษาความเป็นไปของยาเมื่อยาเข้าสู่ร่างกาย) พบว่า ยาอโลเซตรอนถูกดูดซึมจากระบบทางเดินอาหารได้ 50 - 60% ซึ่งเมื่อยาเข้าสู่กระแสเลือดจะเข้าจับกับพลาสมาโปรตีนประมาณ 82% ตับจะคอยเปลี่ยนโครงสร้างทางเคมีของยานี้ และร่างกายต้องใช้เวลา 1.5 - 1.7 ชั่วโมง ในการกำจัดยาออกจากกระแสเลือดโดยผ่านไปกับปัสสาวะและอุจจาระ

การจะเลือกใช้ยาอโลเซตรอน ก็ต่อเมื่อการใช้ยาอื่นๆรักษาอาการลำไส้แปรปรวนแล้วไม่ได้ผล ดังนั้นการจ่ายยานี้กับผู้ป่วยต้องทำด้วยความระมัดระวังและต้องเป็นหน้าที่ของแพทย์ผู้รักษาแต่เพียงผู้เดียว

ยาอโลเซตรอนมีสรรพคุณ (คุณสมบัติ) รักษาโรคอะไร?
อโลเซตรอน
ยาอโลเซตรอนมีสรรพคุณรักษาโรค/ข้อบ่งใช้: เช่น

บำบัดรักษาอาการท้องเสียจากโรคลำไส้แปรปรวนและมีอาการปวดท้องหรือรู้สึกไม่สบายภายในช่องท้องร่วมด้วย
บำบัดรักษาอาการลำไส้แปรปรวนในผู้ป่วยที่มีโครงสร้างของลำไส้ผิดปกติ
บรรเทาอาการปวดท้องหรือรู้สึกไม่สบายภายในช่องท้องอยู่เป็นประจำ
บรรเทาอาการอั้นอุจจาระไม่ค่อยได้
ยาอโลเซตรอนมีกลไกการออกฤทธิ์อย่างไร?
กลไกการออกฤทธิ์ของยาอโลเซตรอนคือ ตัวยาจะเข้าปิดกั้นการทำงานของสารสื่อประสาทที่มีชื่อว่า ‘เซโรโทนิน (Serotonin)’ในผนังลำไส้เล็ก ทำให้ลดการเคลื่อนตัวของลำไส้จึงแสดงฤทธิ์ของการรักษาตามสรรพคุณ

ยาอโลเซตรอนมีรูปแบบการจัดจำหน่ายอย่างไร?
ยาอโลเซตรอนมีรูปแบบการจัดจำหน่าย:

เป็นยาเม็ด ชนิดรับประทาน ขนาด 0.5 และ 1 มิลลิ กรัม/เม็ด
อโลเซตรอน (Alosetron) เป็นยารักษาอาการท้องเสียจากโรคลำไส้แปรปรวน โดยเป็นยาในกลุ่ม 5-HT3 antagonist (เซโรโทนิน แอนตาโกนิสต์: Serotonin antagonist ) ยานี้ใช้ได้ผลดีในเพศหญิง แต่กลับไม่ค่อยมีประสิทธิภาพในเพศชาย ชื่อการค้าที่เป็นที่รู้จักของยานี้ คือ ‘Lotronex’

ใน ปี ค.ศ. 2000 (พ.ศ. 2543) ยาอโลเซตรอนเคยถูกถอดถอนออกจากตลาดยาด้วยผลข้างเคียงที่เกิดกับระบบทางเดินอาหาร เช่น มีอาการท้องผูกติดตามมาหลังใช้ยา แต่ต่อมาอีก 2 ปีที่ ค.ศ. 2002 (พ.ศ. 2545) ยาอโลเซตรอนได้กลับเข้ามาในตลาดยาอีกครั้งด้วยการแนะนำวิธีใช้ที่ได้ประสิทธิภาพเพื่อลดโอกาสเกิดผลข้างเคียง


จากข้อมูลด้านเภสัชจลนศาสตร์ (Pharmacokinetic, การศึกษาความเป็นไปของยาเมื่อยาเข้าสู่ร่างกาย) พบว่า ยาอโลเซตรอนถูกดูดซึมจากระบบทางเดินอาหารได้ 50 - 60% ซึ่งเมื่อยาเข้าสู่กระแสเลือดจะเข้าจับกับพลาสมาโปรตีนประมาณ 82% ตับจะคอยเปลี่ยนโครงสร้างทางเคมีของยานี้ และร่างกายต้องใช้เวลา 1.5 - 1.7 ชั่วโมง ในการกำจัดยาออกจากกระแสเลือดโดยผ่านไปกับปัสสาวะและอุจจาระ

การจะเลือกใช้ยาอโลเซตรอน ก็ต่อเมื่อการใช้ยาอื่นๆรักษาอาการลำไส้แปรปรวนแล้วไม่ได้ผล ดังนั้นการจ่ายยานี้กับผู้ป่วยต้องทำด้วยความระมัดระวังและต้องเป็นหน้าที่ของแพทย์ผู้รักษาแต่เพียงผู้เดียว
17.เภสัชวิทยา Pharmacology